CELEX: 62018CN0049
Language: fi
Date: 2018-01-26 00:00:00
Title: Asia C-49/18: Ennakkoratkaisupyyntö, jonka Tribunal Superior de Justicia de Catalunya (Espanja) on esittänyt 26.1.2018 – Carlos Escribano Vindel v. Ministerio de Justicia

30.4.2018   
            
            
               FI
            
            
               Euroopan unionin virallinen lehti
            
            
               C 152/6
            
         Ennakkoratkaisupyyntö, jonka Tribunal Superior de Justicia de Catalunya (Espanja) on esittänyt 26.1.2018 – Carlos Escribano Vindel v. Ministerio de Justicia
   (Asia C-49/18)
   (2018/C 152/08)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Superior de Justicia de Catalunya
   
      Pääasian asianosaiset
   
   
      Kantaja: Carlos Escribano Vindel
   
      Vastaaja: Ministerio de Justicia
   
      Ennakkoratkaisukysymykset
   
   
               1)
            
            
               Onko kaikenlaisen syrjinnän kiellon yleistä periaatetta unionin oikeudessa tulkittava siten, ettei se ole esteenä valtion talousarviosta vuodeksi 2011 22.12.2010 annetun lain 39/2010 31.Uno §:n kaltaiselle kansalliselle lainsäädännölle, jossa palkkojen leikkauksia varten otettiin käyttöön erisuuruisia prosenttiosuuksia, jotka muodostuivat ankarammiksi sille osalle oikeuslaitoksen tuomarinviroissa työskentelevää henkilöstöä, jonka palkat olivat pienimmät, pakottaen nämä suurempiin uhrauksiin valtion menojen kattamiseksi kuin muut tämän henkilöstön jäsenet? (syrjintäkiellon periaate)
            
         
               2)
            
            
               Onko unionin oikeuden yleistä periaatetta, jonka mukaan tuomioistuinten riippumattomuus on turvattava oikeudenmukaisella, vakaalla ja tuomarinvirassa suoritettavien tehtävien vaatimusten mukaisella palkkauksella, tulkittava siten, että se on esteenä valtion talousarviosta 22.12.2010 annetun lain 39/2010 31.Uno §:n kaltaiselle kansalliselle lainsäädännölle, jossa ei oteta huomioon tuomareiden suorittamien tehtävien luonnetta, heidän palvelusaikaansa eikä heidän tehtäviensä merkitystä ja vaaditaan yksinomaan siltä osalta henkilöstöä, jonka palkat ovat pienimmät, suurempia uhrauksia valtion menojen kattamiseksi kuin muilta tämän henkilöstön jäseniltä? (tuomioistuinten riippumattomuuden periaate)